**TVV SUUNNISTUS – TOIMINTAKERTOMUS 2020**

**1. YLEISTÄ SEURAN TOIMINNASTA**

Toiminnan painopisteenä vuonna 2020 oli nuorten valmennusikäisten toiminnan ylläpitäminen ja erityisesti sen osalta edustusseuran SK Uuden toiminnan jatkuva kehittäminen. Emoseuran toiminnassa keskityttiin veteraani-ikäisten kunto ja kilpailusuunnistamiseen. Valmennustoimintaa hoidettiin SK Uudessa, jonka kautta seuran jäsenten saatavilla oli kattava tarjonta useita viikkoharjoituksia sekä säännöllistä leiritystä. SK Uuden kautta tapahtuvan valmennustoiminnan avulla kustannukset pysyivät pieninä jakautuessa useamman seuran kesken vaikka toimintaa oli entistä enemmän ja jäsenten kehittymismahdollisuudet paranivat. SK Uuden kautta myös viestikilpailu toiminta on laajentunut useampaan suurviestiin.

SK Uuden toimintakertomus liitteenä.

Kartoitustyötä ostettiin Maplineltä ja Tommi Hakulilta. Vappurasteille päivitettiin varuskunnan metsä. Hyrylän keskustan sprinttikartta päivitettiin Tuplasprinttiin. Lisäksi päivitettiin Paijalan ja Kellokosken koulujen pihakartat.

Seuran piti järjestää vuoden aikana kahdet kansalliset suunnistuskilpailut. Perinteiset Vappurastit Peruttiin korona-virustilanteen takia. Elokuun puolessa välissä järjestettiin kansalliset TuplaSprintti kilpailut Hyrylän keskustassa. Kilpailukeskuksena oli Hyökkälän koulu. Ratamestarina toimi Jesse Laukkarinen. Ilmoittautuneita oli 340. Radat saivat poikkeuksellisen hyvää palautetta.

Polkujuoksutapahtuma järjestettiin lokakuun lopussa. Osallistujia oli 260.

Kuntorasti eli Keski-Uusimaan rastit alkoivat korona-tilanteen takia vasta 2.7. Vaunukankaalla. Kaikkiaan vuoden aikana TVV järjesti 4:t KU-rastit.

Keski-Uusimaarastien lisäksi TVV järjesti 10 kpl omatoimirasteja ympäri Tuusulaa. Omatoimirastit olivat erittäin suosittuja jäsenten keskuudessa. Myös ulkopaikkakuntalaisia osallistui omatoimirasteille. Omatoimirasteilla kartat olivat postilaatikossa sovitussa paikassa, missä pystyi muutaman auton pysäköimään turvallisesti. Maksamista varten kartalla oli ohjeet ja tilinumero. Karttojen menekki oli noin 80…150 kpl per tapahtuma.

SK Uuden kuntopiiri maanantaisin Paijalan koululla keskeytyi koko kauden ajaksi koronan takia.

Kotisivut ja jäsenrekisteri uusittiin 2020 aikana.

Taloudellisesti suorasta omasta toiminnasta saatu tuotto kääntyi negatiiviseksi, mutta siitä huolimatta pystyimme sekä tukemaan nuoria suunnistajia kehittymään huippusuunnistajiksi.

TVV suunnistuksessa oli vuonna 2020 jäseniä n. 145.

**2. TAPAHTUMAT 2020**

Vuonna 2020 järjestimme TuplaSprintti kansalliset kilpailut sekä Tuusula Trail Run polkujuoksutapahtuman. Lisäksi järjestimme Keski-Uusimaa kuntorasteja 4 kpl.

**Kilpailutapahtumat**

1. 1.5.2020 Vappurastit varuskunnan metsä, peruttiin.
2. 15.8.2020 TuplaSprint kansallinen kilpailu Hyökkälän koulu.

**Kuntorastit**

1. 4 x Keski-Uusimaa Rastit,
2. **KILPAILU- JA VALMENNUSTOIMINTA**

TVV:n suunnistajien keskeinen tavoite jatkaa aiempaa aktiivista huipulle tähtäävää nuorten valmennustoimintaa. Valmennustoiminta jatkui keskitetysti edustusseura SK Uuden toimintana saaden näin lisää resursseja toteuttaa harjoituksia ja leirejä sekä erityisesti lisätä ja monipuolistaa harjoitusmahdollisuuksia. Seura valmennuksen lisäksi tuettiin urheilijan henkilökohtaista valmennusta kunkin haluamalla tavalla. SK Uuden valmennusryhmän taitoharjoitukset olivat pääasiassa tiistaisin ja lauantaisin, mutta sen lisäksi oli viikolla saliharjoituksia maanantaisin, juoksuharjoituksia keskiviikkoisin tai torstaisin ja kilpailukauden ulkopuolella pitkät vaellukset sunnuntaisin. Alle 14v ikäisten harjoitukset olivat myös aktiivisesti esillä ja heidän harjoituksensa muodostuivat maanantain kohdennetuista viikkoharjoituksista sekä osittain ja sovellettavin osin SK uuden harjoituksista. SK uuden harjoitukset ovat olleet avoinna koko seuran jäsenistölle.

**Saavutukset pääkilpailuista**

Ks. SK Uuden toimintakertomus.

TVV:n omat veteraani joukkueet Jukolassa: Jukola siirrettiin vuodella koronatilanteen takia.

**Varhaisnuorisokoulutus l. Hippo-suunnistuskoulu**

Hippo-suunnistuskoulu lasten alkeiskoulutusta varten aloitettiin huhtikuussa KeU:n kanssa. Tiedoitus yms. tapahtui SK Uuden kautta. Hippokoulu ja pyöri viikottain maanantaisin kesäkuun alkuun asti ja jatkoi kesätauon jälkeen elokuussa jatkuen lokakuun alkuun. Rastikoulu on toteutettu useamman vuoden yhteistyössä Keravan Urheilijoiden kanssa. Hippo ikäryhmät on jaettu kolmeen ikä- ja taitoryhmään, Rastihipot alkeisryhmä, vauhtihipot aiemmin aloittaneet ja taitohipot enemmän harrastavat alle 13v ikäiset vaativimpia taitoharjoituksia kaipaavat. Suunnistuskoulun vastuullisena toimi Sebastian Meriheinä.

Osallistujia oli 2020 yhteensä noin 10 TVV:n jäsentä.

1. **MUU TOIMINTA**

Kauden päättäjäiset peruttiin koronatilanteen takia.